




















Mesur—““ Cwynfan Brydain.> 


Wele ŵyl Nadolig, 
Nodedig 1 bob adyn, 
ï Mab Duw a ga'dd ei eni; 
O Fair yr hon oedd forwyn. 
O'r nefoedd ogoneddus... 
Yn foddus daeth 1 faddeu, 
Yr hwn oedd Dduw tragwyddawl 
| | Yn dod i ingawl angeu] 
| Rhyfeddod gweled-Duwdod 
| Yn gwisgo natur dyndod, 
I'r ddaiar isod hwn a ddaeth 
I ranu'n rhad ei rinwedd, 
Y 'Trwy gyrhaedd pob trugaredd, 
' “ 'Tangnefedd rhyfedd iawn a wnaeth, 
Y Bôd a ddaeth i'r beudy, 
i'r gwaelaf lwytaf lety ; 
Er hyny'n cynnal pob rhyw rai, 
Y seren a siriolodd, 
Uwchben y baban safodd, 
Efe ymboenodd dros ein bai. 

Pam ydoedd Iesu 'n faban, 
Cyflafan gyflawn luniwyd ; 
Ynfngwlad ei enedigaeth 
Marwolaeth fawr a welwyd;? 
Pan oedd creulonedd Herod 
Yn gosod poen atgasa'; 


_ Am ladd ^r oedd yr Anwylyd, 


'R hwn hefyd oedd Jehofah! 
Nid allodd gyda'i allu 

n isel osod lesu, 
'R hwn ddarfu'n prynu ni mewn pryd, 
Mewn pryd oedd yn briodol, 
Croeshoeliwyd Iesu grasol 
Am feiau dynol farwol fyd. 
'R oedd Adda yn ddiallu, 
Fel deilen gyda 'i deulu, 
1 dd'od i fynu gyda'i fai; 
Er hyn daeth in' Waredydd, 
Yr hwn yw Crist yr Arglwydd, 
Caed cymorth rhwydd i ddamniol rai. 
O'i fedd mae hwn yn feddyg 


Caredie i'r creadur 
- ? 


Hwn ydyw'r un hawddgaraf, 


Hynotaf yn ei natur, 


|. Pan ddaeth i'r byd fe roddodd: 


I gannoedd feddyginiaeth. 
Dros fyd fe roes ei fywyd, 

Fe welwyd ei farwolaeth ! 
O hyn caed Iawn i ninau 
O'i 1ugawl boenus angau, 


| Yr hon a fu dros ddynolryw, 


Côf ydyw, hyn cyfododd 


O'i fedd, ac angeu faeddodd, 


Ac a foddlonodd ddeddf ei Dduw: 
Mae heddyw yn ei haeddiant, 

' Wir foddion am faddeuant, 
Rho'wn bur ogoniant i Dduw'r Gair; 
Y Gair hwn sydd ragorol, 
Hwn sydd yn Fôd anfeidrol. 
Rhyfeddol yw eì fod o Fair. 


Efe yw Haul Cyfiawnder, 

Ei faner ddelo i fynu ; 
A deued ei ddysgleirdeb 

Dros wyneb byd dan wenu, 
Â deled holl baganiaid 

Yn ddeiliaid i'w addoli, 
A boed y byd yn wastad 

Mewn cariad yn rhagori, 
Dewisol fyddo Iesu, 
Yn gywir gwnawn ei garu 
Fel llu yn rhwydd oll er rhyddhâd 
Ein lleisiau fo'n lluosog, 
Yn caru'r Duw trugarog, 
Ein Iôr galluog er wellhad, 
Gwir gariad pur rhagorol, 
Yw'n Íesu mwyn dewisol, 
Yr Iôn ysprydol megys brawd, 
Ein natur a gymerodd, 
Yn rhwydd ei einioes rhoddodd, 
Â ni ni wadodd yn ei wawd. 


Efe yw'n twr a'n tarian, 

Yn gyfan gwnawn ei gofio; 
Ein Nâf sydd yn dangnefedd, 
Yn unwedd boed i'n uno, 

Gwir uno yn.yr enw; 
A geidw bawb yn gydwedd 
Heb attal pawb ddel ato 
Cânt nofio i dangnefedd. 
Yn Iesu boed i'n osod 

Ar fyrder ein myfyrdod, 

Er mwyn adnabod Duw o'r nef; 
Mae'n bryd i bawb yn Brydain 
A'i lafar 1 ddolefain, 

Drwy gur wylofain draw a'i lef; 
Ein llef fo at ein Llywydd, 

O erglyw'n gwaedd, O Arglwydd! 
'Ti yw'n Pen-llywydd rhwydd a'n Rhi; 
' Ein Rhi efe yw'n rhoddwr, 

I'r adyn mae'n Waredwr, 

Efe yw noddwr nef i ni. 


Gan hyny ffown cyu henaint, 

Er cymaint yw'n ein camwedd, 
At groes yr lesu grasol, 

I ganol pob digonedd, 
Fe etyb bawb ddel ato, 

A'i caro'n ddigon cywir; 
Pob perchen enaid iawnwedd, 

Yn unwedd a goronir. 
Mae'n galw ar bob gelyn, 
Ei ddyled yw ei dylyn, 
A derbyn Iôr yn drysor drud. 
Goleuni i elynion, 
Yn rhwydd a fyddo'n rhoddion, 
Aci'r afradlon drwg ei fryd. 
Rhoed pawb wir felus foliant, 
Hosannah i'r Oen a seiniant, 
Doed pob rhyw sant a phawb heb sen, 
Ein doethaidd Dduw bendithiwn, 
Byth ynddo y gobeithiwn, 
A mwyn ymunwn bawb, Amen. 

Meurig ab Gwìlym, a'ì cant, 


YE ND NA 


Llanrwst, Argra 

